CELEX: 32012R0546
Language: lt
Date: 2012-06-25 00:00:00
Title: 2012 m. birželio 25 d. Komisijos įgyvendinimo reglamentas (ES) Nr. 546/2012, kuriuo iš dalies keičiamas Reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai  Tekstas svarbus EEE

26.6.2012   
            
            
               LT
            
            
               Europos Sąjungos oficialusis leidinys
            
            
               L 165/25
            
         KOMISIJOS ĮGYVENDINIMO REGLAMENTAS (ES) Nr. 546/2012
   2012 m. birželio 25 d.
   kuriuo iš dalies keičiamas Reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą ir 8 straipsnio 4 dalį,
   atsižvelgdama į 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją, iš dalies keičiančią direktyvas 90/426/EEB ir 92/65/EEB ir panaikinančią Direktyvą 72/462/EEB (2), ypač į jos 3 straipsnio 1 dalį ir į 7 straipsnio e punktą,
   kadangi:
   
               (1)
            
            
               Komisijos reglamente (ES) Nr. 206/2010 (3) nustatyti veterinarijos sertifikatų reikalavimai, taikomi įvežant į Sąjungą tam tikras gyvų gyvūnų ar šviežios mėsos siuntas. Jame taip pat pateikti trečiųjų šalių, teritorijų ar jų dalių, iš kurių į Sąjungą galima įvežti šias siuntas, sąrašai;
            
         
               (2)
            
            
               Reglamente (ES) Nr. 206/2010 nustatyta, kad kanopinių siuntos į Sąjungą gali būti įvežamos tik jeigu jos yra iš to reglamento I priedo 1 dalyje išvardytų trečiųjų šalių, teritorijų ar jų dalių, dėl kurių pateiktas veterinarijos sertifikato pavyzdys, skirtas atitinkamai toje dalyje nurodytai siuntai. Be to, kartu su šiomis siuntomis turi būti pateikiamas reikiamas veterinarijos sertifikatas, sudarytas pagal Reglamento (ES) Nr. 206/2010 I priedo 2 dalyje nustatytą atitinkamą pavyzdį, atsižvelgiant į specialias sąlygas, nurodytas to priedo 1 dalyje pateiktos lentelės 6 stulpelyje;
            
         
               (3)
            
            
               visa Kanados teritorija, išskyrus Britų Kolumbijos (British Columbia) Okanagano slėnio (Okanagan Valley) regioną, kuris šiuo metu nurodytas Reglamento (ES) Nr. 206/2010 I priedo 1 dalyje ir iš kurio leidžiama eksportuoti į Sąjungą, inter alia, namines avis (Ovis aries) ir namines ožkas (Capra hircus), po importavimo skirtas veisimui ir (arba) produkcijai, su kuriomis pateikiamas OVI-X pavyzdį atitinkantis veterinarijos sertifikatas. Tačiau to priedo 1 dalyje pateiktos lentelės 6 stulpelyje nėra nurodyta, kad pagal tą sertifikato pavyzdį sertifikuotų gyvų gyvūnų eksporto į Sąjungą tikslais Kanada oficialiai patvirtinta neužkrėsta brucelioze;
            
         
               (4)
            
            
               1991 m. sausio 28 d. Tarybos direktyvoje 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (4) nustatyti, inter alia, reikalavimai, kuriuos įvykdžius valstybės narės ar jų regionai gali būti oficialiai patvirtinti neužkrėstais brucelioze;
            
         
               (5)
            
            
               be to, Direktyvoje 2004/68/EB nustatyta, kad, jeigu Sąjunga oficialiai gali pripažinti konkrečios trečiosios šalies oficialių sveikatos garantijų lygiavertiškumą, tomis garantijomis gali būti grindžiamos specialiosios gyvūnų sveikatos sąlygos, taikomos iš tos trečiosios šalies į Sąjungą įvežamiems gyviems kanopiniams;
            
         
               (6)
            
            
               Kanada pateikė Komisijai dokumentus, įrodančius atitiktį Direktyvos 91/68/EEB reikalavimams, kad visa tos trečiosios šalies teritorija būtų oficialiai patvirtinta neužkrėsta brucelioze (B. melitensis) naminių avių (Ovis aries) ir naminių ožkų (Capra hircus), po importavimo skirtų veisimui ir (arba) produkcijai, su kuriomis pateikiamas Reglamento (ES) Nr. 206/2010 I priedo 2 dalyje nustatytą sertifikato pavyzdį OVI-X atitinkantis veterinarijos sertifikatas, eksporto į Sąjungą tikslais;
            
         
               (7)
            
            
               išnagrinėjus Kanados pateiktus dokumentus ši trečioji šalis turėtų būti oficialiai patvirtinta neužkrėsta brucelioze (B. melitensis). Todėl Reglamento (ES) Nr. 206/2010 I priedo 1 dalyje pateiktos lentelės 6 stulpelio įraše, skirtame šiai trečiajai šaliai, turėtų būti pateikta atitinkama nuoroda;
            
         
               (8)
            
            
               be to, Reglamente (ES) Nr. 206/2010 nustatyta, kad žmonėms vartoti skirtos šviežios mėsos siuntos gali būti importuojamos į Sąjungą tik jeigu jos yra iš to reglamento II priedo 1 dalyje nurodytų trečiųjų šalių, teritorijų ar jų dalių, dėl kurių pateiktas veterinarijos sertifikato pavyzdys, skirtas atitinkamai toje dalyje nurodytai siuntai;
            
         
               (9)
            
            
               Reglamento (ES) Nr. 206/2010 II priedo 1 dalyje keturios Botsvanos teritorijos dalys išvardytos kaip regionai, iš kurių į Sąjungą leidžiama importuoti šviežią kanopinių mėsą be kaulų ir brandintą kanopinių mėsą. Šie regionai sudaryti iš kelių veterinarinės ligų kontrolės zonų;
            
         
               (10)
            
            
               Botsvanos regione BW-1 kilus snukio ir nagų ligos protrūkiui Reglamentu (ES) Nr. 206/2010 su pakeitimais, padarytais Komisijos įgyvendinimo reglamentu (ES) Nr. 801/2011 (5), nustatyta, kad nuo 2011 m. gegužės 11 d. laikinai sustabdomas Botsvanos leidimas iš minėto regiono eksportuoti į Sąjungą šviežią kanopinių mėsą be kaulų ir brandintą kanopinių mėsą. Botsvanos regioną BW-1 sudaro veterinarinės ligų kontrolės zonos Nr. 3c, 4b, 5, 6, 8, 9 ir 18;
            
         
               (11)
            
            
               2011 m. gruodžio 2 d. Botsvana pranešė Komisijai, kad Pasaulio gyvūnų sveikatos organizacija veterinarinės ligų kontrolės zonas Nr. 3c, 4b, 5, 6, 8, 9 ir 18 patvirtino neužkrėstomis snukio ir nagų liga. Todėl laikinas leidimo iš minėto regiono eksportuoti į Sąjungą šviežią kanopinių mėsą be kaulų ir brandintą kanopinių mėsą sustabdymas nebebūtinas;
            
         
               (12)
            
            
               tačiau veterinarinės ligų kontrolės zonai Nr. 6 priklausančią sritį netoli Zimbabvės pasienio Botsvana paskelbė intensyvios priežiūros zona ir pranešė Komisijai, kad visi tos zonos naminiai galvijai buvo paskersti. Iš tos zonos į Sąjungą neturėtų būti leidžiama eksportuoti šviežią kanopinių mėsą be kaulų ir brandintą kanopinių mėsą. Todėl ji neturėtų būti priskirta regionui BW-1, nurodytam Reglamento (ES) Nr. 206/2010 II priedo 1 dalyje;
            
         
               (13)
            
            
               todėl Reglamentas (ES) Nr. 206/2010 turėtų būti atitinkamai iš dalies pakeistas;
            
         
               (14)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 206/2010 iš dalies keičiamas taip:
   
               1)
            
            
               I priedo 1 dalyje Kanadai skirtas įrašas pakeičiamas taip:
               
                           „CA – Kanada
                        
                        
                           CA-0
                        
                        
                           Visa šalies teritorija
                        
                        
                           POR-X
                        
                        
                            
                        
                        
                           
                              IX IVb V“
                        
                     
                           CA-1
                        
                        
                           Visa šalies teritorija, išskyrus Britų Kolumbijos (British Columbia) Okanagano slėnio (Okanagan Valley) regioną, kuris apibrėžiamas taip:
                           
                                       —
                                    
                                    
                                       nuo Kanados ir Jungtinių Amerikos Valstijų pasienio linijos 120°15′ ilgumos ir 49° platumos taško,
                                    
                                 
                                       —
                                    
                                    
                                       į šiaurę iki 119°35′ ilgumos ir 50°30′ platumos taško,
                                    
                                 
                                       —
                                    
                                    
                                       į šiaurės rytus iki 119° ilgumos ir 50°45′ platumos taško,
                                    
                                 
                                       —
                                    
                                    
                                       į pietus nuo Kanados ir Jungtinių Amerikos Valstijų pasienio linijos 118°15′ ilgumos ir 49° platumos taško.
                                    
                                 
                        
                           BOV-X, OVI-X, OVI-Y RUM (*)
                        
                        
                           
                              A
                           
                        
                     
         
               2)
            
            
               II priedo 1 dalyje Botsvanai skirtas įrašas pakeičiamas taip:
               
                           „BW – Botswana
                        
                        
                           BW-0
                        
                        
                           Visa šalies teritorija
                        
                        
                           EQU, EQW
                        
                        
                            
                        
                        
                            
                        
                        
                            
                        
                        
                            
                        
                     
                           BW-1
                        
                        
                           Veterinarinės ligų kontrolės zonos Nr. 3c, 4b, 5, 6, 8, 9 ir 18, išskyrus intensyvios priežiūros zoną, esančią zonoje Nr. 6 tarp Zimbabvės pasienio ir greitkelio A1
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                           2011 m. gegužės 11 d.
                        
                        
                           2012 m. birželio 26 d.
                        
                     
                           BW-2
                        
                        
                           Veterinarinės ligų kontrolės zonos Nr. 10, 11, 13 ir 14
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                            
                        
                        
                           2002 m. kovo 7 d.
                        
                     
                           BW-3
                        
                        
                           Veterinarinės ligų kontrolės zona Nr. 12
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                           2008 m. spalio 20 d.
                        
                        
                           2009 m. sausio 20 d.
                        
                     
                           BW-4
                        
                        
                           Veterinarinės ligų kontrolės zona Nr. 4a, išskyrus 10 km intensyvios priežiūros buferinę zoną, einančią palei vakcinacijos nuo snukio ir nagų ligos zonos ir laukinės gyvūnijos kontrolės teritorijos ribą
                        
                        
                           BOV
                        
                        
                           F
                        
                        
                           1
                        
                        
                            
                        
                        
                           2011 m. vasario 18 d.“
                        
                     
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 18, 2003 1 23, p. 11.
   
      (2)  OL L 139, 2004 4 30, p. 321.
   
      (3)  OL L 73, 2010 3 20, p. 1.
   
      (4)  OL L 46, 1991 2 19, p. 19.
   
      (5)  OL L 205, 2011 8 10, p. 27.